AIŠKINAMASIS RAŠTAS

Dėl beviltiškų skolų nurašymo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – nurašyti Molėtų rajono savivaldybės administracijai (toliau – Administracija) susidariusią 2199,95 Eur skolą nuomojant Molėtų rajono savivaldybei nuosavybės teise priklausančius savivaldybės būstus.

1. Siūlomos teisinio reguliavimo nuostatos:

Priėmus sprendimą bus nurašytos 2022-02-03 Administracijos direktoriaus įsakymu Nr. B6-107 „Dėl skolų pripažinimo beviltiškomis ir jų nurašymo“ pripažintos beviltiškomis Molėtų rajono savivaldybės administracijoje susidariusios skolos.

3. Laukiami rezultatai:

Bus nurašyti Savivaldybės administracijos apskaitoje užregistruoti gautinų sumų įsiskolinimai, sutvarkyta buhalterinė apskaita.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai.

Skolų pripažinimo beviltiškomis nagrinėjimo komisija išanalizavo fizinių asmenų skolų už gyvenamųjų patalpų nuomą negrąžinimo priežastis ir priėmė sprendimą siūlyti Administracijos direktoriui skolas pripažinti beviltiškomis.

2022-02-03 administracijos direktoriaus įsakymu Nr. B6-107 „Dėl skolų pripažinimo beviltiškomis ir jų nurašymo“ (toliau – įsakymas) skolos pripažintos beviltiškomis. Vadovaujantis Molėtų rajono savivaldybės skolų pripažinimo beviltiškomis, jų nurašymo, apskaitos ir inventorizavimo tvarkos aprašo, patvirtinto Molėtų rajono savivaldybės tarybos 2020 m. sausio 30 d. sprendimu Nr. B1-13 „Dėl Molėtų rajono savivaldybės skolų pripažinimo beviltiškomis, jų nurašymo, apskaitos ir inventorizavimo tvarkos aprašo patvirtinimo“, 15 punkto nuostatomis, 2 fizinių asmenų dalį skolų - 2199,95 Eur – nurašo Molėtų rajono savivaldybės taryba.

Šių fizinių asmenų skolos susidarė už laikotarpį nuo 2005-01-01 iki 2017-01-01 ir nuo 2010-08-01 iki 2017-01-01. Skolos yra nurašomos, nes suėjęs senaties terminas ir dėl jų susigrąžinimo kreiptis į teismą nėra galimybės. Dėl šių fizinių asmenų skolų už gyvenamųjų patalpų nuomą susigrąžinimo į teismą jų susidarymo metu nesikreipta, nes šie asmenys niekur nedirbo, neturėjo pajamų. Nuo 2017-01-01 iki 2022-01-31 už nuomojamas gyvenamąsias patalpas nuomininkui V. V. yra priskaičiuota 63,45 Eur skola, o nuomininkui S. P. priskaičiuota 129,38 Eur skola. Skolų išieškojimui arba sumažinimui vykdomi visi galimi veiksmai.